હું આ જ વિચારોમાં ડુબેલો હતો કે, આખરે શું કારણ છે કે ખુદાવંદે મુતઆલે સય્યદુશ્શોહદા ઇમામ હુસૈન(અ.સ.)ની ઝિયારતમાં આટલી બધી બરકતો (જેનો ઉલ્લેખ આપણે હમણા કરીશુ) રાખી છે કે અચાનક મારી નઝરોથી હઝરત મુસા કલીમુલ્લાહ (અ.સ.)ની એ વાતચીત પસાર થઇ કે જેમાં આપ (અ.સ.)એ બારગાહે રબ્બુલ ઇઝ્ઝતમાં અરજ કરી કે પરવરદિગાર! મને હઝરત મોહમ્મદ(સ.અ.વ.) અને તેમની ઉમ્મતના દરજ્જાઓ બતાવ. ખુદાવંદે આલમે ઇરશાદ ફરમાવ્યું: મુસા! તમારામાં એ જોવાની તાકાત નથી. અલબત્ત હું તમને તેમના જલીલ અને અઝીમ મરતબાઓમાંથી ફકત એક દરજ્જો બતાવું છું, જેના લીધે મેં તેઓને તમારી ઉપર અને તમામ મખ્લુકની ઉપર ફઝીલત અતા ફરમાવી છે. આથી મુસા(અ.સ.)ની નઝરોની સામેથી આસ્માની મલકુતના પરદાઓ કટાવી દેવામાં આવ્યા. જ્યારે તેમણે આ મંઝેલતના નુરો અને અલ્લાહની નઝદીકીને જોઇ તો તેમની હાલત એવી થઇ ગઇ કે પોતાની જાન, જાન પૈદા કરવાવાળાના હવાલે કરવાની નઝદીક થઇ ગયા અને બારગાહે રબ્બુલ ઇઝ્ઝતમાં અરજ કરી પરવરદિગાર! તુએ તેઓને કયા કારણે આટલી બધી બુઝુગીૅ અતા કરી છે? ખુદાવંદે આલમે ફરમાવ્યું: એ ખુબીના કારણે જે મને સૌથી વધારે પસંદ છે, અને તે છે ઇસાર.